สวัสดีค่ะ ดิฉันเองมีอาการ เป็นกรดไหลย้อนค่อนข้างบ่อย เป็นๆ หายๆ แต่ล่าสุด คือ มีอาการ ลมตีขึ้น เรอบ่อย มีก้อนๆติดที่คอ หายใจไม่ออก ปวดต้นคอ ร้าวไปยังท้ายทอย แล้วก็ปวดไปถึงข้างหลังปีกซ้าย หายใจไม่ค่อยออก เหนื่อย อาการเหมือนหัวใจเต้นเร็วมากๆ ทนตั้งแต่ 3 ทุ่ม จนถึง ตี5 จนทนไม่ไหว มือเท้าเย็น เหงื่อแตก เพราะมีอาการหายใจไม่ออก แสบหน้าอก เลยไปหาที่ รพ. เข้าห้องฉุกเฉินด่วน ซึ่งก็ถามอาการ ตามปกติ แล้วก็ใช้เครื่องวัดคลื่นไฟฟ้าหัวใจ ก็ คลื่นหัวใจ ปกติดีทุกอย่าง ไม่มีอาการ เหมือนจะเป็นโรคหัวใจ แต่ทำไมดิฉันมีอาการแน่น หายใจไม่ออก เหมือนคนหัวใจจะวาย แต่ก็ฟังเสียงหัวใจก็เต้นปกติดี ถามว่า ยกของหนักบ้างหรือเปล่า ซึ่งดิฉันก็บอกว่าก็มียกตะกร้าผ้าไปตากชั้นดาดฟ้า ก็หนักพอสมควร แต่ก่อนหน้านี้ก็ทำทุกวัน ไม่มีอาการเป็นอะไร เหมือนครั้งนี้ อยู่ดีๆก็เป็น เล่นเอาแย่พอควร แล้วจะทำอย่างไรดีคะ สังเกตุตัวเอง บางทีก็คิดว่าคือกรดไหลย้อนแต่อาการทำไมเหมือนหัวใจจะวาย เหนื่อย หายใจไม่ออกแน่นไปหมด
สวัสดีคะ ก่อนอื่นอาการของกรดไหลย้อนทำให้มีปัญหาแสบหน้าอกได้ค่ะ เวลามีอาการอาจจะมีการกระตุ้นของระบบประสาทอัตโนมัติทำให้หัวใจเต้นช้าหรือเร็วเกินไปได้ค่ะ หัวใจเต้นช้าก็จะทำให้มีปัญหาเรื่องของอาการใจสั่นได้เช่นกันค่ะ ดังนั้นขอควรปฏิบัติคืองดอาหารที่มีรสจัดงดอาหารที่ผลิตแก๊สมากเกินไปก่อนนอนสองชั่วโมงไม่แนะนำให้รับประทานอาหารมื้อใหญ่ใช้นอนหนุนให้ศีรษะสูงขึ้นนะค่ะ เพื่อลดอาการถ้าอาการไม่ดีขึ้นแนะนำตรวจกับแพทย์ศัลยกรรมอาจจะมีความจำเป็นต้องส่องกล้องตรวจว่ามีปัญหาติดเชื้อในลำไส้เล็กหรือไม่ถ้ามีอาการเจ็บหน้าอกแนะนำว่าอาจจะต้องพบแพทย์อายุรศาสตร์โรคหัวใจเพื่อทำการวิ่งสายพาน